Viðurlagamál hjá Fjármálaeftirlitinu frá áramótum Rannsóknir á hugsanlegum brotum á lögum á fjármálamarkaði eru stór þáttur í starfsemi Fjármálaeftirlitsins . Sé talið að um brot sé að ræða getur slíkum málum ýmist lokið með stjórnvaldsviðurlögum , sáttum eða að þeim sé vísað til ákæruvalds . Eftirfarandi er yfirlit yfir þau viðurlagamál sem hefur verið lokið hjá Fjármálaeftirlitinu frá áramótum . Málum vísað til embættis sérstaks saksóknaraEmbætti sérstaks saksóknara var sett á fót með sérlögum og tók sérstakur saksóknari til starfa þann 1. febrúar sl . Embættinu er ætlað að rannsaka grun um refsiverða háttsemi í aðdraganda og í tengslum við þá atburði er leiddu til setningar neyðarlaganna svonefndu í október sl. og eftir atvikum fylgja rannsókn eftir með útgáfu ákæru og saksókn . Embættið leysir af hólmi efnahagsbrotadeild ríkislögreglustjóra , sem undir eðlilegum kringumstæðum fer með rannsókn sakamála á fjármálamarkaði . Um miðjan október 2008 hóf Fjármálaeftirlitið að rannsaka hvort brotið hefði verið gegn þeim lögum sem það hefur eftirlit með í aðdraganda og kjölfar hruns viðskiptabankanna þriggja . Meðal annars hafa verið til skoðunar viðskipti innherja með verðbréf , gjaldeyrisviðskipti , markaðssetning og fjárfestingar peningamarkaðssjóða , markaðsmisnotkun og verklag við lánveitingar . Fjármálaeftirlitið hefur nú vísað 20 málum til embættis sérstaks saksóknara . Fjármálaeftirlitið og embætti sérstaks saksóknara hafa með sér gott samstarf við rannsókn mála . Málum vísað til efnahagsbrotadeildar ríkislögreglustjóraÁ árinu 2009 hefur Fjármálaeftirlitið vísað einu máli til efnahagsbrotadeildar ríkislögreglustjóra , auk þess sem Fjármálaeftirlitið og ríkislögreglustjóri hafa í samstarfi unnið að rannsókn annars máls . Málum vísað til ríkissaksóknaraFjármálaeftirlitið hefur vísað fimm málum til ríkissaksóknara vegna meintra brota á þagnarskyldu 58. gr. laga nr. 161 / 2002 , um fjármálafyrirtæki . Álagning stjórnvaldssektaReynslan sýnir að það hefur takmarkað gildi að refsing í formi sekta eða fangelsis liggi við brotum á fjármálamarkaði . Í framkvæmd er ekki unnt að taka öll slík brot til opinberrar rannsóknar og refsimeðferðar vegna fjölda þeirra og þess kostnaðar sem hlýst af rannsókn , ákæru og störfum dómstóla . Því hefur Fjármálaeftirlitið víðtækar heimildir til að beita stjórnvaldssektum . Fjármálaeftirlitið hefur lagt stjórnvaldssektir á fimm aðila frá áramótum . Sektirnar voru á bilinu 1.000.000 – 10.000.000 kr . SáttirMikill tími og fjármagn fer í að uppfylla kröfur stjórnsýsluréttarins um undirbúning og birtingu stjórnvaldsákvarðana . Á það jafnt við þó að ekki sé efnislegur ágreiningur á milli Fjármálaeftirlitsins og málsaðila . Fjármálaeftirlitinu er því heimilt að ljúka máli aðila með sátt hafi hann gerst brotlegur við ákvæði laga sem veita Fjármálaeftirlitinu heimild til beitingar stjórn ¬ valdssekta . Heimild til sáttar nær þó ekki til meiriháttar brota sem refsiviðurlög liggja við . Fjármálaeftirlitið hefur lokið 40 málum á árinu með sáttargerð . Þar af eru 36 sáttir vegna þess að útgefendur verðbréfa sem tekin hafa verið til viðskipta á skipulögðum verðbréfamarkaði hafa ekki uppfyllt þá skyldu sína að upplýsa Fjármálaeftirlitið reglulega um innherja og tengda aðila . Viðurlagamál hjá FME frá áramótum Vísað til Sérstaks saksóknara Vísað til efnahagsbrotadeildar Vísað til Ríkissaksóknara Stjórnvaldssektir Nánari upplýsingar til fjölmiðla veitir Sigurður G. Valgeirsson,sgv@fme.is , s : 525-2700 eða gsm 840-3861 .